Lav et referat af nedenstående tekst:

Tekst:
I hestestalden i Rørbæk ved Hobro er der sket et lille mirakel. Hesteavleren Kaj Rasmussen har længe ventet på, at hans 17 år gamle fuldblodshoppe Dychess skulle fole, og onsdag aften klokken 19.05 skete det endelig. Fødslen blev dog langt fra, som Kaj Rasmussen havde forventet. Da Dychess' føl kom, var fødslen nemlig ikke overstået. - Så begynder hun gudhjælpemig at føde igen. Det er helt fantastisk, og jeg er stolt, for det sker yderst sjældent, siger hesteavleren. I de syv år Kaj Rasmussen har haft Dychess, har hun født ni føl, og kun én af dem har været en hoppe. - Jeg ønskede mig et hoppe-føl, og at der så skulle komme to - det er jo helt vildt, siger den glade og overraskede hesteavler. Tvillinger er ikke ønskværdige Kaj Rasmussen havde ikke i sin vildeste fantasi forestillet sig, at Dychess ventede tvillinger. Han havde gået og tænkt over, at hun var stor, men han havde måske også fodret hende lidt for godt. - Det kom bag på mig, at der var en til, siger han. I modsætning til mange andre dyreracer er heste nemlig ikke egnet til at bære tvillinger, så hvis dyrlægen havde vidst, at der var to, var det ene æg blevet fjernet. Dychess var dog ikke blevet scannet, og derfor vidste Kaj Rasmussen ikke, at der var to på vej. - Vi scanner vores heste for at tjekke op på, om der er tvillinger, og hvis der er det, klemmer vi det ene æg, forklarer dyrlæge Marianne Rom fra Biersted Dyrehospital. Det ene æg fjernes, fordi det er yderst sjældent, at begge heste overlever. - Der er begrænset plads i hoppens livmoder, og derfor bliver de ofte født en til halvanden måned for tidligt. Der er de ikke færdigudviklet, og derfor dør de ofte. Så det er ikke ønskværdigt at få tvillinger, siger dyrlægen. Det er især sjældent, at begge føl er så sunde og raske som Dychess' tvillinger er. Det kan blandt andet skyldes, at Dychess gik hele 16 dage over tid.

Referat:
I Rørbæk ved Hobro er der sket lidt af et mirakel. Her har en hest nemlig helt sensationelt fået ikke bar ét, men to sunde og raske føl.